9. ΝΟΜΟΘΕΤ. ΔΙΑΤΑΓΜΑ υπ’ αριθ. 384 της 6/11 Απρ. 1974 (ΦΕΚ Α΄ 99) Περί διαβαθμίσεως και προσόντων της θέσεως Επιμελητού του Μουσείου Ελληνικής Λαϊκής Τέχνης. ΄Αρθρ.1.-1.Η θέσις του Επιμελητού του Μουσείου Ελληνικής Λαϊκής Τέχνης, η προβλεπομένη υπό της διατάξεως του άρθρ. 3 του Ν.Δ. της 22/31 Αυγ. 1923 (ΦΕΚ Α΄ 245) «περί μετονομασίας κλπ. του Μουσείου των Ελληνικών Χειροτεχνημάτων» ως ετροποποιήθη δια της διατάξεως του άρθρ. 2 του Ν.Δ. της 31ης Αυγ./9 Σεπτ. 1935 (ΦΕΚ Α΄ 399) «περί οργανώσεως και λειτουργίας του Εθνικού Μουσείου Κοσμητικών Τεχνών» ορίζεται επί βαθμοίς 5ω-2ω. 2.Ειδικά τυπικά προσόντα δια τον διορισμόν εις την εν παρ. 1 θέσιν ορίζονται: α)Πτυχίον Φιλοσοφικής Σχολής Πανεπιστημίου ημεδαπής ή ισότιμον τοιούτον αλλοδαπής. β)Αρτία γνώσις της Αγγλικής ή Γαλλικής ή Γερμανικής γλώσσης. γ)Επιστημονική επίδοσις και δραστηριότης σχετιζομένη προς την έρευναν και προβολήν της Ελληνικής Λαϊκής Τέχνης και του καθ’ όλου Λαϊκού Πολιτισμού διακριβουμένη δι’ αναλόγων επιστημονικών εργασιών ή σχετικών πιστοποιήσεων. Άρθρ.2.-Πάσα διάταξις αντικειμένη εις τας διατάξεις του παρόντος καταργείται. Άρθρ.3.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 31.Μ.η.7-9 Μουσείο Ελλην.Λαϊκής Τέχνης 137

[Source: greek_legal_code_raptarchis | Tokens: 1160]